*Spoštovani,*

dovolite mi, da vam predstavimo in vas ob tem povabimo k aktivnemu sodelovanju na

**četrti mednarodni konferenci *EPC IV***

***Razmislek o energetiki – Energy Policy Considerations***

***Upravljanje podnebno-energetske politike - Governing a Climate Energy Policy*,**

**ki bo potekala v petek, 11. marca 2016, v Ljubljani.**

**Predstavitev konference – *Razmislek o energetiki – EPC IV***

1. **Konferenca EPC IV**

Konferenco ***Razmislek o energetiki – Upravljanje podnebno-energetske politike*** prirejata *Slovenski nacionalni komite Svetovnega energetskega sveta* in *Energetska zbornica Slovenije* ob podpori *Ministrstva za infrastrukturo Republike Slovenije*. Konferenca je četrta v nizu konferenc ***Razmislek o energetiki******– EPC IV***.

Tokratna konferenca omogoča tudi nacionalnim strokovnim združenjem, da se vključijo v *EPC IV* in s svojim strokovnim delom ter sklepi prispevajo k skupnim sklepom konference.

1. **Podnaslovi dosedanjih treh konferenc pod okriljem *EPC* so:**
* *Stanje in razvoj* (26. september 2013),
* *Nujnost sodelovanja energetskih politik* (19. maj 2014) in
* *Nacionalni energetski kažipoti v 2050* (24. april, 2015); v okviru EPC IV sta v letu 2015 potekala še:
	+ *Pogovor s predstavnikom nemške energetske družbe E.ON SE, dr. Stefanom Ulreichom, o novi strategiji te energetske družbe*, dne 28. maja 2015, in
	+ *Konferenca in okrogla miza o zanesljivosti oskrbe in razvoju evropskega trga z električno energijo – Zanesljivost oskrbe: vseevropski pristop; Priložnost in zahteve za tvorno sodelovanje na evropskem trgu elektrike*, na kateri so med drugim sodelovali strokovnjaki Nemškega nacionalnega komiteja Svetovnega energetskega sveta – Dr. Carsten Rolle, EURELECTRIC – Marion Labatut, Evropske agencije za sodelovanje energetskih regulatorjev (ACER) – Christophe Gence-Creux, ELES, d. o. o., - Miran Marinšek, Holdinga Slovenske elektrarne (HSE) – Tomaž Štokelj, Agencije za energijo Republike Slovenije – Bojan Kuzmič in Ministrstva za infrastrukturo Republike Slovenije – Urška Dolinšek.

Podrobni opisi predhodnih konferenc pod krovnim naslovom ***Razmislek o energetiki*** so na voljo na spletni strani: <http://energypolicyconsideration.eu/>.

1. **Osrednja tema konference v letu 2016 bo nacionalna energetika in podnebni cilji, njen naslov pa:**

***Razmislek o energetiki – EPC IV – Upravljanje podnebno-energetske politike***

***Energy Policy Consideration – EPC IV – Governing a Climate Energy Policy***

Odziv na predhodne konference v Sloveniji in tujini nas je spodbudil k organizaciji novega dogodka pod krovnim naslovom *Razmislek o energetiki – EPC IV – Upravljanje podnebno-energetske politike*. Odprt in poglobljen dialog med domačimi oblikovalci energetskih politik je nujen in predstavlja osnovo za poenotenje stališč navzven, obenem pa pogoj za enakopravno vključitev v energetsko politiko Evropske unije.

*Konferenca Združenih narodov o podnebnih spremembah COP 21,* ki je konec lanskega leta potekala v Parizu, je postavila ambiciozne cilje, ki jim sledijo tudi nacionalne energetske politike. Vpliva sklepov in zavez COP 21 ne more zaobiti tudi naša nacionalna energetika. Zato jih je potrebno vključiti tudi v *Energetski koncept Slovenije* (EKS), ki je v pripravi.

Zaradi tega je konferenca ciljno usmerjena; želi osvetliti smeri, ki jim je potrebno slediti, da bomo dosegli zavezujoče cilje. A bolj kot cilji so pomembne poti do njih. Zato moramo spregovoriti o poteh, predvsem politike, kako in na kakšen način jih lahko dosežemo. Zavedamo se, da samo z vztrajanjem na prenovi energetske politike ne moremo najti prave poti za potrebni razvoj v trajnostno podnebno in energetsko prihodnost. Zaradi tega podpiramo napore ministrstva, ki želi energetsko politiko vključiti v nacionalne strategije in jo obravnavati ter opredeliti ob boku z drugimi. Naša skupna dolžnost je tvorno oblikovanje energetske politike.

Tokrat smo se odločili, da osvetlimo in pregledamo zaveze *COP 21* ter določimo, kaj je potrebno storiti in spremeniti v Sloveniji. Nacionalna energetskega politika mora služiti kot platforma za preoblikovanje energetskega sektorja. Poti za doseganje nacionalnih ciljev morajo biti oblikovane s pomočjo transparentnih in učinkovitih spodbujevalnih mehanizmov. Zato:

1. **Moramo oblikovati trajnostno usmerjeno energetsko politiko, a brez projektov na področju energetike je to preprosto nemogoče**, za katere pa nosilci projektov potrebujejo predvidljiv regulatorni okvir.
2. Prav tako je pomembno, **da poleg ciljev pokažemo, na kakšen način, s katerimi projekti in ob kakšnih pogojih jih je mogoče doseči.** Razdrobljenost in nepovezanost projektov, ki je postala stalnica na Slovenskem, ne prinaša nikakršnih koristi.
3. **Želimo spodbuditi razpravo o tem, kako projekte povezati, oblikovati in financirati, predvsem pa, kako uporabiti ter povezati domače znanje, da to ne bo iskalo novih možnosti zaposlitve v tujini.**
4. **Sodelujoči na EPC IV**
* **prof. Jean-Michel Glachant**, direktor Šole za regulacijo in predstojnik katedre Loyola de Palacio na Evropskem univerzitetnem inštitutu v Firencah,
* **prof. Péter Kaderják**, direktor Regionalnega centra za energetsko in raziskovalno politiko Univerze Corvinus v Budimpešti,
* **prof. Anne Galkina**, Razvojni sektor nafte in zemeljskega plina za Rusijo in svet, Inštitut za energetske raziskave pri Ruski akademiji znanosti,
* **prof. Alojz Poredoš**, Univerza v Ljubljani, Fakulteta za strojništvo; Svet za energetiko pri Slovenski akademiji znanosti in umetnosti,
* **prof. Nevenka Hrovatin**, Univerza v Ljubljani, Ekonomska fakulteta, Katedra za ekonomijo,
* **Duška Godina**, direktorica, Agencija za energijo Republike Slovenije,
* **Einari Kisel**, regionalni vodja za Evropo pri sekretariatu Svetovnega energetskega sveta,
* **Stefan Ulreich**, predsednik programa za globalni energetski okvir in partnerstva z Bloombergom za nove finance za energijo; član odbora E.ON za politične zadeve,
* **Romana Jordan**, pomočnica direktorja, Inštitut »Jožef Stefan«; predsednica upravnega odbora Evropske agencije za sodelovanje energetskih regulatorjev (ACER),
* **Zoran Kus**, vodja delegacije Slovenije, glavni pogajalec Republike Slovenije za podnebne spremembe – Ministrstvo za okolje in prostor Republike Slovenije,
* **Hans Ten Berge**, generalni sekretar, EURELECTRIC,
* **Gian Carlo Scarsi**, direktor za distribucijo, EURELECTRIC,
* **Sibil Svilan**, predsednik uprave, SID banka,
* **Stojan Petrič**, Kolektor Group, d. o. o.,
* **Hinko Šolinc,** Eko sklad, Slovenski okoljski javni sklad,
* **Ivan Šmon**, Elektro Gorenjska, d. d.,
* **Robert Golob,** GEN-I, d. o. o.,
* **Bojan Luskovec**, direktor, Elektro Gorenjska, d. o. o.,
* **Bojan Kumer**, Elektro energija, d. o. o.,
* **Krešimir Bakič**, predsednik, Združenje CIGRE – CIRED,
* **Aleksanser Mervar**, direktor, ELES, d. o. o.,
* **Matjaž Vodušek**, direktor, SODO, d. o. o.,
* **Andraž Šavli**, Borzen, d. o. o.,
* **Marjan Eberlinc**, Energetska zbornica Slovenije,
* **Franc Žlahtič**, Slovenski nacionalni komite Svetovnega energetskega sveta,
* **Gospodarska Zbornica Slovenije**.
1. **Potek EPC IV**

**Odprtje plenarnega zasedanja: 9.30–10.30**

* **Franc Žlahtič**, Slovenski nacionalni komite Svetovnega energetskega sveta,
* **Marjan Eberlinc**, Energetska zbornica Slovenije,
* **Peter Gašperšič**, minister za infrastrukturo, Ministrstvo za infrastrukturo Republike Slovenije,
* **Violeta Bulc**, evropska komisarka za promet,
* **Karmenu Vella**, evropski komisar za okolje, pomorske zadeve in ribištvo.

**Plenarno zasedanje: Upravljanje podnebno-energetske politike: 10.45–12.15**

* **Einari Kisel**, regionalni vodja za Evropo pri sekretariatu Svetovnega energetskega sveta,
* **prof. Jean-Michel Glachant**, direktor Šole za regulacijo in predstojnik katedre Loyola de Palacio na Evropskem univerzitetnem inštitutu v Firencah,
* **prof. Péter Kaderják**, direktor Regionalnega centra za energetsko in raziskovalno politiko Univerze Corvinus v Budimpešti,
* **prof. Anne Galkina**, Razvojni sektor nafte in zemeljskega plina za Rusijo in svet, Inštitut za energetske raziskave pri Ruski akademiji znanosti,
* **Zoran Kus**, vodja delegacije Slovenije, glavni pogajalec Republike Slovenije za podnebne spremembe – Ministrstvo za okolje in prostor Republike Slovenije,
* **Danijel Levičar,** generalni direktor, Ministrstvo za infrastrukturo Republike Slovenije,
* **Duška Godina**, direktorica, Agencija za energijo Republike Slovenije,
* **prof. Alojz Poredoš**, Univerza v Ljubljani, Fakulteta za strojništvo; Svet za energetiko pri Slovenski akademiji znanosti in umetnosti,
* **Hans Ten Berge**, generalni sekretar, EURELECTRIC.

**Strokovna razprava: Oblikovanje novega trga – energetsko preoblikovanje: 13.00–14.30**

* **Romana Jordan**, pomočnica direktorja, Inštitut »Jožef Stefan«; predsednica upravnega odbora Evropske agencije za sodelovanje energetskih regulatorjev (ACER),
* **Stefan Ulreich**, predsednik programa za globalni energetski okvir in partnerstva z Bloombergom za nove finance za energijo; član odbora E.ON za politične zadeve,
* **Gian Carlo Scarsi**, direktor za distribucijo, EURELECTRIC,
* **Robert Golob**, GEN-I, d. o. o.,
* **Bojan Luskovec**, direktor, Elektro Gorenjska, d. o. o.,
* **Andraž Šavli**, Borzen, d. o. o.,
* **Bojan Kumer**, Elektro energija, d. o. o.,
* **Krešimir Bakič**, predsednik, Združenje CIGRE – CIRED,
* **Aleksanser Mervar**, direktor, ELES, d. o. o..

**Strokovna razprava: Podnebno-energetski projekti – doseganje podnebno-energetskih ciljev: 14.45–16.15**

* **Sibil Svilan**, predsednik uprave, SID banka,
* **prof. Nevenka Hrovatin**, Univerza v Ljubljani, Ekonomska fakulteta, Katedra za ekonomijo,
* **Stojan Petrič**, Kolektor Group, d. o. o.,
* **Ivan Šmon**, Elektro Gorenjska, d. d.,
* **Matjaž Vodušek**, direktor, SODO, d. o. o.,
* **Gospodarska Zbornica Slovenije**.

**Razprava in sklepi: 16.15–17.00**

Sodelujoči bodo pripravili kratke predstavitve. Ključnim govorcem bo na voljo od 15 do 20 minut razprave, drugim sodelujočim pa do 7 minut. Vse sodelujoče vljudno prosimo, da predstavijo do 5 sklepnih ugotovitev. Zbrani sklepi konference bodo posredovani javnosti ter Vladi Republike Slovenije. Večji del razprave bo namenjen tudi odgovorom na pisna vprašanja, ki jih bomo zbirali med konferenco.

|  |  |
| --- | --- |
| dr. Franc ŽlahtičSlovenski nacionalni komite Svetovnega energetskega sveta | Marjan EberlincpredsednikEnergetska zbornica Slovenije |